Ehdotus: neuvoston päätös Euroopan luonnonvaraisen kasviston ja eläimistön sekä niiden elinympäristön suojelemisesta tehdyn Bernin yleissopimuksen liitteisiin II ja III tehtävien, yleissopimuksen pysyvän komitean seitsemännessätoista kokouksessa päätettyjen muutosten hyväksymisestä yhteisön puolesta /* KOM/98/0100 lopull. - CNS 98/0068 */



Virallinen lehti nro C 116 , 16/04/1998 s. 0024



Ehdotus neuvoston päätökseksi Euroopan luonnonvaraisen kasviston ja eläimistön sekä niiden elinympäristön suojelemisesta tehdyn Bernin yleissopimuksen liitteisiin II ja III tehtävien, yleissopimuksen pysyvän komitean seitsemännessätoista kokouksessa päätettyjen muutosten hyväksymisestä yhteisön puolesta (98/C 116/12) (ETA:n kannalta merkityksellinen teksti) KOM(98) 100 lopull. - 98/0068(CNS) (Komission esittämä 25 päivänä helmikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan 4 kohdan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisö on Euroopan luonnonvaraisen kasviston ja eläimistön sekä niiden elinympäristön suojelemisesta tehdyn yleissopimuksen sopimuspuoli 3 päivänä joulukuuta 1981 tehdyn neuvoston päätöksen 82/72/ETY (1) nojalla, Strasbourgissa 1-5 päivänä joulukuuta 1997 pidetyn Bernin yleissopimuksen pysyvän komitean seitsemännessätoista kokouksessa lisättiin komission ratkaisevalla tuella neljä lajia yleissopimuksen liitteeseen II ja kaksikymmentäkaksi lajia yleissopimuksen liitteseen III; komissio osallistui mainittuun kokoukseen yhteisön puolesta, edellä mainituista lajeista kaksi mainitaan luonnonvaraisten lintujen suojelusta annetussa neuvoston direktiivissä 79/409/ETY (2) ja kolme lajia mainitaan luontotyyppien sekä luonnonvaraisen eläimistön ja kasviston suojelusta annetussa neuvoston direktiivissä 92/43/ETY (3), yleissopimuksen 17 artiklan nojalla yleissopimuksen liitteisiin tehtävä muutos tulee voimaan kaikkien sopimuspuolten alueella kolmen kuukauden kuluttua siitä, kun pysyvä komitea on hyväksynyt muutoksen, lukuun ottamatta niitä sopimuspuolia, jotka ilmoittavat vastustavansa muutosta mainitun artiklan 3 kohdan mukaisesti, ja yhteisön on hyväksyttävä yleissopimuksen liitteisiin II ja III pysyvän komitean seitsemännessätoista kokouksessa tehdyt muutokset yleissopimuksen 17 artiklan mukaisesti, ON PÄÄTTÄNYT SEURAAVAA: Ainoa artikla Hyväksytään Euroopan yhteisön puolesta seuraavien lajien lisääminen Euroopan luonnonvaraisen kasviston ja eläimistön sekä niiden elinympäristön suojelemisesta tehdyn yleissopimuksen liitteeseen II: Acipenser sturio, Puffinus yelkouan, Phalacrocorax aristotelis (Välimerellä), Valancia leutourneuxi sekä seuraavien lajien lisääminen saman yleissopimuksen liitteeseen III: Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homaus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Sciæna umbra, Squatina squatina, Umbrina cirrosa (kaksikymmentäkaksi Välimeren lajia). (1) EYVL L 38, 10.2.1982, s. 1. (2) EYVL L 103, 25.4.1979, s. 1. (3) EYVL L 206, 22.7.1992, s. 7.